इस्रो प्रक्षेपित करणार सर्वात मोठा उपग्रह; भारताच्या अंतराळ संशोधनाला मिळणार नवी दिशा

श्रीहरिकोटा : भारतीय अंतराळ संस्था इस्रो रविवारी आपला ४,४१० किलो वजनाचा उपग्रह सीएमएस-०३ प्रक्षेपित करणार आहे. हा भारतातून सोडला जाणारा इस्रोचा सर्वाधिक वजनाचा उपग्रह आहे. हा उपग्रह इस्रोच्या शक्तिशाली रॉकेट, एलएमव्ही3-एम5 वापरून पृथ्वीच्या भू-समकालिक हस्तांतरण कक्षेत प्रक्षेपित केला जाईल. सीएमएस-०३ हा प्रक्षेपण उपग्रह भारताच्या उच्च-क्षमतेच्या अंतराळ संशोधनाला एक नवीन दिशा प्रदान करेल आणि सागरी क्षेत्रात डिजिटल कव्हरेज मजबूत करेल.

इस्रोने सांगितले की, हा उपग्रह आंध्र प्रदेशातील श्रीहरिकोटा येथून प्रक्षेपित केला जाईल. उपग्रह लाँच रॉकेटशी एकत्रित केला गेला आहे आणि लाँच पॅडवर ठेवण्यात आला आहे आणि प्रक्षेपणासाठी उलटी गिनती सुरू झाली आहे. प्रक्षेपण २ नोव्हेंबर रोजी संध्याकाळी ५:२६ वाजता होणार आहे. उपग्रह लाँच करणारा एलएमव्ही3 रॉकेट इस्रोचा सर्वात शक्तिशाली रॉकेट आहे. हे राॅकेट चार टन वजनाचा पेलोड अवकाशात प्रक्षेपित करू शकतो.

हेही वाचा – RBI ने सुरू केले तीन प्रमुख सर्वेक्षण; सामान्यांच्या खिशावर परिणाम करणारे धोरण कसे ठरवले जाणार?

इस्रोने यापूर्वी ५ डिसेंबर २०१८ रोजी त्यांचा सर्वात वजनदार उपग्रह, जीएसएटी-11 ला प्रक्षेपित केले होते, परंतु ते प्रक्षेपण भारतातून झाले नाही तर फ्रेंच गयानामधील कौरो प्रक्षेपण तळावरून झाले होते. जीएसएटी-11 चे एकूण वजन 5854 किलो होते. आता, इस्रो भारतीय भूमीवरून त्यांचा सर्वात मोठा उपग्रह, सीएमएस-०३ प्रक्षेपित करणार आहे.

सीएमएस-०३ हा उपग्रह देशातील डिजिटल संप्रेषण, उपग्रह इंटरनेट आणि सागरी कनेक्टिव्हिटी मजबूत करेल. हा उपग्रह भारताच्या राष्ट्रीय संप्रेषण पायाभूत सुविधांमध्ये एक मोठे पाऊल आहे. त्यामुळे टीव्ही प्रसारण, टेलिमेडिसिन, ऑनलाइन शिक्षण, आपत्ती व्यवस्थापन आणि आपत्कालीन संप्रेषण सेवांमध्ये प्रवेश सुधारेल. हे अभियान भारताचे भविष्य उपग्रह नक्षत्र आणि खोल समुद्रातील संप्रेषणाकडे नेईल.